**08 Ιανουαρίου 2025**

|  |
| --- |
| **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**  **Συμμετοχή Κυπριακών Καινοτόμων ΜΜΕ Επιχειρήσεων στην Εκδήλωση «****Saudi x Cyprus Matchmaking Event», 6/02/2025** |

Το **Ίδρυμα Έρευνας και Καινοτομίας** (ΙδΕΚ), ανακοινώνει **Πρόσκληση Εκδήλωσης Ενδιαφέροντος** για επιλογή κυπριακών καινοτόμων επιχειρήσεων (μικρομεσαίες επιχειρήσεις συμπεριλαμβανομένων νεοφυών επιχειρήσεων) που θα συμμετάσχουν στην Εκδήλωση Saudi x Cyprus Matchmaking Event, η οποία θα πραγματοποιηθεί στο CODE HQ στη [Σαουδική Αραβία](https://maps.app.goo.gl/dQ7ZRpVpB3HbzCtu5), στις 6 Φεβρουαρίου 2025.

Η εκδήλωση Saudi x Cyprus Matchmaking Event στοχεύει στην σύνδεση των επιχειρήσεων με τις αγορές, διευκολύνοντας την επέκταση πέρα από τα σύνορα και ενισχύοντας το επιχειρηματικό περιβάλλον μεταξύ των τεχνολογικών εταιρειών της Σαουδικής Αραβίας και της Κύπρου. Η πρωτοβουλία επικεντρώνεται στην υποστήριξη των τεχνολογικών εταιρειών παρέχοντας πρόσβαση σε νέες αγορές, δίκτυα και ευκαιρίες.

Η εκδήλωση διοργανώνεται από το Invest Cyprus και τον Οργανισμό Ψηφιακής Συνεργασίας (Digital Cooperation Organization) στην Riyadh της Σαουδικής Αραβίας και υποστηρίζεται από το Ίδρυμα Έρευνας και Καινοτομίας (ΙδΕΚ) και το Υπουργείο Επικοινωνιών και Τεχνολογίας Πληροφορικής της Σαουδικής Αραβίας.

Η υποστήριξη της συμμετοχής εντάσσεται στις δραστηριότητες του Enterprise Europe Network Cyprus, στο οποίο συμμετέχει το ΙδΕΚ ως εταίρος.

**Κόστος Συμμετοχής – Χρηματοδότηση ΙδΕΚ**

Οι επιλεγμένες επιχειρήσεις θα λάβουν ποσό ύψους €1000 ανά επιχείρηση και θα χορηγηθεί ως κρατική ενίσχυση, σύμφωνα με τον Κανονισμό ΕΕ Αρ. 2023/2831 της Επιτροπής της 13ης Δεκεμβρίου 2023 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (De Minimis). Στο στάδιο υποβολής θα απαιτείται η Δήλωση Ενιαίας Επιχείρησης.

**Δικαιούχοι**

Δικαίωμα υποβολής Εκδήλωσης Ενδιαφέροντος για συμμετοχή στην Εκδήλωση Saudi x Cyprus Matchmaking Event, έχουν **κυπριακές καινοτόμες μικρομεσαίες επιχειρήσεις (συμπεριλαμβανομένων και νεοσύστατων)** οι οποίες δραστηριοποιούνται οικονομικά σε περιοχές που ελέγχονται από την Κυπριακή Δημοκρατία και πληρούν τα πιο κάτω κριτήρια ως ακολούθως:

* Παρουσιάζουν έσοδα από πωλήσεις προϊόντων/υπηρεσιών και βρίσκονται σε στάδιο άντλησης ιδιωτικών επενδύσεων.
* Διατηρούν ενδιαφέρον για άντληση ιδιωτικών επενδύσεων από τη Σαουδική Αραβία.
* Δραστηριοποιούνται σε έναν ή και περισσότερους από τους ακόλουθους τομείς/υποτομείς:

**Τομείς Τεχνολογίας**

AI

System Integration & Development

Big Data

Cyber Security

Digital Infrastructure

IoT (Internet of Things)

Cloud Computing

Data Centers

**Ψηφιακά Ενισχυμένοι Τομείς**

Fintech

Logistic Tech

EdTech

Advertising

Digital Media

Health Tech

Entertainment & E-gaming

E-Commerce

Διευκρινίζεται ότι για τους σκοπούς της πρόσκλησης, ως Νεοσύστατες, θεωρούνται οι επιχειρήσεις μη εισηγμένες στο χρηματιστήριο, έως και πέντε έτη μετά την καταχώρισή (εγγραφή) τους.

Επιπρόσθετα διευκρινίζεται ότι οι επιχειρήσεις μπορούν να συμμετέχουν μέσω των εκπροσώπων τους οι οποίοι θα πρέπει να είναι είτε ιδρυτές της επιχείρησης ή να κατέχουν οργανική θέση στην επιχείρηση.

**Υποβολή**

Η κάθε επιχείρηση υποβάλει το τυποποιημένο **Έντυπο Εκδήλωσης Ενδιαφέροντος –** Saudi x Cyprus Matchmaking Event 2025, σε **μορφή PDF**, στην **Αγγλική γλώσσα**, υπογεγραμμένο από τον **Νόμιμο Εκπρόσωπο της Επιχείρησης**, στην ηλεκτρονική διεύθυνση [rchrysafii@research.org.cy](mailto:rchrysafii@research.org.cy)

Επιπρόσθετα, κατά την υποβολή της αίτησης θα πρέπει να υποβάλλεται η «*[Υπεύθυνη Δήλωση Ενιαίας Επιχείρησης».](https://iris.research.org.cy/file/public/932f4525-c6ac-ef11-81a9-005056ab00f0)*

|  |
| --- |
| **Η Καταληκτική Ημερομηνία υποβολής, είναι η 28 Ιανουαρίου 2025 ώρα 13.00.** |

**Διαδικασία Αξιολόγησης / Επιλογής**

Για τις Εκδηλώσεις Ενδιαφέροντος που θα υποβληθούν θα ακολουθηθεί **διαδικασία ελέγχου επιλεξιμότητας και αξιολόγησης**, στη βάση των πιο κάτω κριτηρίων:

* Έχουν **υποβληθεί κατά την υποβολή όλα τα απαραίτητα έντυπα**, όπως καθορίζεται στην παρούσα Πρόσκληση.
* Πληρούνται οι ελάχιστες **προϋποθέσεις αναφορικά με τους δικαιούχους**, όπως καθορίζονται στην παρούσα Πρόσκληση.
* Αιτιολογείται η **σκοπιμότητα συμμετοχής** της επιχείρησης στην Εκδήλωση.

Oι επιχειρήσεις θα επιλέγονται με σειρά προτεραιότητας υποβολής στο ΙδΕΚ (first-in-first-served) και σύμφωνα με τις απαιτήσεις της Πρόσκλησης. Η απόφαση του ΙδΕΚ θα είναι τελεσίδικη και δεν υπάρχει δυνατότητα υποβολής ένστασης.

Θα επιλεγούν κατά μέγιστο δέκα (10) επιχειρήσεις, με δεδομένο ότι έχουν κριθεί επιλέξιμες στη βάση της αξιολόγησης και λαμβάνοντας υπόψη τα στοιχεία που έχουν υποβληθεί. Σημειώνεται ότι, οι επιχειρήσεις που θα επιλεγούν να συμμετέχουν θα πρέπει να υποβάλουν στο ΙδΕΚ ενημερωτική έκθεση για τη συμμετοχή τους στην εκδήλωση μέχρι και μία εβδομάδα μετά την ολοκλήρωση της εκδήλωσης. Το ποσό χορηγίας θα καταβάλλεται στο δικαιούχο μετά την υποβολή της ενημερωτικής έκθεσης.

Σε περίπτωση μη ύπαρξης σημαντικού ενδιαφέροντος το ΙδΕΚ διατηρεί το δικαίωμα να ακυρώσει τη διαδικασία.

Οι επιχειρήσεις που θα επιλεγούν θα πρέπει να προχωρήσουν **υποχρεωτικά σε δημιουργία Partnership Profile** πριν την καταβολή χορηγίας από το ΙδΕΚ, το οποίο θα αναρτηθεί στη σχετική [βάση επιχειρηματικών προφίλ του Δικτύου Enterprise Europe Network](https://een.ec.europa.eu/partnering-opportunities), για σκοπούς δικτύωσης και προώθησης των τεχνολογιών τους στο εξωτερικό.

**Άλλες Πληροφορίες**

Η καταβολή του εφάπαξ ποσού θα γίνεται κατόπιν επιβεβαίωσης της συμμετοχής της επιχείρησης στην εκδήλωση.

**Πληροφορίες – Στοιχεία Επικοινωνίας**

Δρ Ρεβέκκα Χρυσάφη

Επιστημονικός Λειτουργός

Ίδρυμα Έρευνας και Καινοτομίας

Τηλ: +357-22205041

Email: [rchrysafi@research.org.cy](mailto:rchrysafi@research.org.cy)